РЕПУБЛИКА СРБИЈА

НАРОДНА СКУПШТИНА

01 Број 06-2/524-21

15. децембар 2021. године

Б е о г р а д

**З А П И С Н И К**

**ДВАНАЕСТЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 14. И 15. ДЕЦЕМБРА 2021. ГОДИНЕ**

Седница је почела у 10 часова и 20 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствују 102 народна посланика, а применом електронског система за гласање утврђено је да је у сали присутно 145 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: проф. др Јахја Фехратовић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарства просвете, науке и технолошког развоја и Министарства унутрашњих послова, Шаип Камбери, председник Посланичке групе УЈЕДИЊЕНА ДОЛИНА - СДА САНЏАКА - од Министарства правде и Високог савета судства, Золтан Пек, представник Посланичке групе САВЕЗ ВОЈВОЂАНСКИХ МАЂАРА - од министра финансија, Дијана Радовић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и др Бобан Бирманчевић, представник Посланичке групе „Александар Вучић - за нашу децу“ - од правосудних органа Републике Србије.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Загорка Алексић, Душан Бајатовић, Жарко Богатиновић, Јелисавета Вељковић, Соња Влаховић, Владан Глишић, Младен Грујић, Милица Дачић, проф. др Зоран Драгишић, Владимир Ђукановић, Милан Ђурица, Нинослав Ерић, Владан Заграђанин, Крсто Јањушевић, Александар Јовановић, Александар Југовић, Братислав Југовић, Драгомир Карић, Маријана Крајновић, Никола Лазић, др Дарко Лакетић, Сања Лакић, Јанко Лангура, Наташа Љубишић, Софија Максимовић, Рајка Матовић, Јелена Мијатовић, др Милорад Мијатовић, Оливера Недељковић, Слађана Николић, проф. др Жарко Обрадовић, Виолета Оцокољић, проф. др Александра Павловић Марковић, Лав-Григорије Пајкић, Гојко Палалић, Снежана Пауновић, Мира Петровић, Ивана Поповић, Милена Поповић, Мисала Праменковић, Никола Радосављевић, Предраг Рајић, Катарина Ракић, Душко Тарбук, проф. др Горан Тасић, Дубравка Филиповски, Невена Вујадиновић, Милан Југовић, Ацо Петровић, Љиљана Кузмановић-Вујаковић, Марина Мирковић, Мина Китановић, Никола Кожовић, Јелена Стевановић, Момчило Вуксановић, др Амела Лукач Зоранић и Ратко Николић.

Народна скупштина је, већином гласова, усвојила Записник Осме посебне седнице Народне скупштине Републике Србије у Дванаестом сазиву, одржане 30. новембра 2021. године (од 164 присутна народна посланика, 156 је гласало за, а осам није гласало).

Затим је Народна скупштина прешла на утврђивање дневног реда.

Изјашњавајући се о предлозима за допуну предложеног дневног реда, Народна скупштина није прихватила: предлог народног посланика Селме Кучевић да се дневни ред допуни тачком - Предлог резолуције о геноциду у Сребреници, коју су Народној скупштини поднели народни посланици Енис Имамовић, Шаип Камбери, Селма Кучевић, Надије Бећири, Мирсад Хоџић и Арђенд Бајрами 9. јуна 2021. године (од 165 присутних народних посланика, три су гласала за, седам против, а 155 није гласало), предлог народног посланика Маријана Ристичевића да се дневни ред допуни тачком - Предлог резолуције о злочинима у и око Сребренице од 1992. до 1995. године, који је поднео Народној скупштини 17. јуна 2021. године (од 167 присутних народних посланика, 11 је гласало за, два против, а 154 нису гласала) и предлог народног посланика Миодрага Линте да се дневни ред допуни тачком - Предлог закона о Меморијалном центру геноцида над Србима у Независној Држави Хрватској (1941-1945), који је поднео Народној скупштини 26. новембра 2021. године (након образложења народног посланика Миодрага Линте, од 165 присутних народних посланика, 13 је гласало за, а 152 нису гласала).

Народна скупштина је, већином гласова (од 165 присутних народних посланика, 160 је гласало за, а пет није гласало), прихватила предлог народног посланика др Александра Мартиновића да се обави:

**1. заједнички начелни и јединствени претрес о:**

- Предлогу закона о правима корисника услуга привременог смештаја у социјалној заштити, који је поднела Влада (број 011-2144/21 од 26. новембра 2021. године),

- Предлогу закона о задуживању Републике Србије код Banca Intesa AD Beograd за потребе финансирања Пројекта Рума - Шабац – Лозница, који је поднела Влада (број 011-2142/21 од 26. новембра 2021. године) и

- Предлогу закона о потврђивању Споразума између Владе Републике Србије и Владе Републике Индије о давању дозвола члановима породица особља дипломатско-конзуларних представништава за бављење плаћеним делатностима, који је поднела Влада (број 011-2143/21 од 26. новембра 2021. године) и

**2. заједнички јединствени претрес о:**

**- Предлогу одлуке о избору судија који се први пут бирају на судијску функцију**, који је поднео Високи савет судства (број 119-2154/21 од 26. новембра 2021. године),

**- Предлогу одлуке о избору члана Високог савета судства из реда судија апелационих судова**, који је поднео Високи савет судства (број 119-2119/21 од 24. новембра 2021. године),

**- Предлогу одлуке о престанку функције јавног тужиоца у Основном јавном тужилаштву у Великој Плани,** који је поднео Одбор за правосуђе, државну управу и локалну самоуправу (број 118-1890/21 од 23. новембра 2021. године),

**- Предлогу одлуке о престанку функције председника Управног суда,** који је поднео Одбор за правосуђе, државну управу и локалну самоуправу (број 118-1978/21 од 23. новембра 2021. године),

**-** **Предлогу одлуке о престанку функције два члана Републичке комисије за заштиту права у поступцима јавних набавки**, који је поднео Одбор за финансије, републички буџет и контролу трошења јавних средстава (број 02-2136/21 од 25. новембра 2021. године) и

**- Предлогу одлуке о избору члана Савета гувернера Народне банке Србије**, који је поднео Одбор за финансије, републички буџет и контролу трошења јавних средстава (број 02-2137/21 од 25. новембра 2021. године).

Народна скупштина је, већином гласова (од 165 присутних народних посланика, 163 су гласала за, а два нису гласала), утврдила дневни ред Дванаесте седнице Другог редовног заседања Народне скупштине Републике Србије у 2021. години, у целини.

**Тако утврђен дневни ред је следећи:**

1. Предлог закона о правима корисника услуга привременог смештаја у социјалној заштити, који је поднела Влада (број 011-2144/21 од 26. новембра 2021. године),

2. Предлог закона о задуживању Републике Србије код Banca Intesa AD Beograd за потребе финансирања Пројекта Рума - Шабац – Лозница, који је поднела Влада (број 011-2142/21 од 26. новембра 2021. године),

3. Предлог закона о потврђивању Споразума између Владе Републике Србије и Владе Републике Индије о давању дозвола члановима породица особља дипломатско-конзуларних представништава за бављење плаћеним делатностима, који је поднела Влада (број 011-2143/21 од 26. новембра 2021. године),

**4. Предлог одлуке о избору судија који се први пут бирају на судијску функцију**, који је поднео Високи савет судства (број 119-2154/21 од 26. новембра 2021. године),

1. **Предлог одлуке о избору члана Високог савета судства из реда судија апелационих судова**, који је поднео Високи савет судства (број 119-2119/21 од 24. новембра 2021. године),
2. **Предлог одлуке о престанку функције јавног тужиоца у Основном јавном тужилаштву у Великој Плани,** који је поднео Одбор за правосуђе, државну управу и локалну самоуправу (број 118-1890/21 од 23. новембра 2021. године),
3. **Предлог одлуке о престанку функције председника Управног суда,** који је поднео Одбор за правосуђе, државну управу и локалну самоуправу (број 118-1978/21 од 23. новембра 2021. године),
4. **Предлог одлуке о престанку функције два члана Републичке комисије за заштиту права у поступцима јавних набавки**, који је поднео Одбор за финансије, републички буџет и контролу трошења јавних средстава (број 02-2136/21 од 25. новембра 2021. године) и
5. **Предлог одлуке о избору члана Савета гувернера Народне банке Србије**, који је поднео Одбор за финансије, републички буџет и контролу трошења јавних средстава (број 02-2137/21 од 25. новембра 2021. године).

Председник је, сагласно члану 90. став 1. Пословника, обавестио да су позвани да седници присуствују: проф. др Дарија Кисић - Тепавчевић, министар за рад, запошљавање, борачка и социјална питања, Синиша Мали, министар финансије, Томислав Момировић, министар грађевинарства, саобраћаја и инфраструктуре, Никола Селаковић, министар спољних послова, Саша Стевановић, државни секретар у Министарству финансија, Милана Ракић, државни секретар у Министарству грађевинарства, саобраћаја и инфраструктуре, Марко Миленковић, први секретар у Одељењу за међународноправне послове у Министарству спољних послова, Биљана Зекавица, помоћник министра за рад, запошљавање, борачка и социјална питања, Ана Триповић, директор Управе за јавни дуг у Министарству финансија, Јелисавета Чолановић, начелник Одељења за међународноправне послове у Министарству спољних послова, Весна Миросављевић, виши саветник у Министарству за рад, запошљавање, борачка и социјална питања и Драган Бабић из Управе за јавне дуг у Министарству финансија.

Затим је Народна скупштина прешла на рад по утврђеном дневном реду, односно на **заједнички начелни и јединствени претрес о 1, 2, и 3. тачки дневног реда**.

Председник Народне скупштине је, сагласно члану 157. став 2. и члану 170. став 1. Пословника, отворио заједнички начелни и јединствени претрес о:

**- Предлогу закона о правима корисника услуга привременог смештаја у социјалној заштити,**

**- Предлогу закона о задуживању Републике Србије код Banca Intesa AD Beograd за потребе финансирања Пројекта Рума - Шабац – Лозница** и

**- Предлогу закона о потврђивању Споразума између Владе Републике Србије и Владе Републике Индије о давању дозвола члановима породица особља дипломатско-конзуларних представништава за бављење плаћеним делатностима.**

Уводно излагање о предлозима закона поднела је представник предлагача проф. др Дарија Кисић - Тепавчевић, министар за рад, запошљавање, борачка и социјална питања.

У заједничком начелном и јединственом претресу учествовали су народни посланици: др Александра Томић, известилац Одбора за финансије, републички буџет и контролу трошења јавних средстава, Миланка Јевтовић Вукојичић, известилац Одбора за рад, социјална питања, друштвену укљученост и смањење сиромаштва, Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Бранимир Јовановић, председник Посланичке групе Социјалдемократска партија Србије, Живота Старчевић, заменик председника Посланичке групе ЈЕДИНСТВЕНА СРБИЈА (ЈС), Стефан Кркобабић, представник Посланичке групе ПУПС - „Три П“, Радован Арежина, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Миланка Јевтовић Вукојичић, представник Посланичке групе „Александар Вучић - за нашу децу“, проф. др Јахја Фехратовић, Јасмина Каранац, Ненад Филиповић, хаџи Милорад Стошић, Јосип Броз, Александар Мирковић, Милија Милетић и Јелена Михаиловић (после чега је председавајући Стефан Кркобабић, потпредседник Народне скупштине, одредио паузу у трајању од једног часа).

Након паузе, седница је настављена у 15 часова и 10 минута.

У наставку заједничког начелног и јединственог претреса учествовали су народни посланици: Иван Рибаћ, Светлана Милијић, Весна Кнежевић, др Угљеша Мрдић, Оља Петровић, Маријан Ристичевић, Љиљана Малушић, доц. др Илија Животић, Владимир Маричић, Ана Белоица, Милимир Вујадиновић, Марија Тодоровић, Зоран Томић и Верољуб Арсић.

Затим је председавајући др Владимир Орлић, потпредседник Народне скупштине, закључио заједнички начелни и јединствени претрес о предлозима закона из тачака 1, 2. и 3. дневног реда.

Првог дана рада, седница је завршена у 17 часова и 45 минута.

**Други дан рада – 15. децембар 2021. године**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 95 народних посланика, а применом електронског система за гласање утврђено је да је у сали присутно 100 народних посланика и да постоје услови за рад Народне скупштине.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Загорка Алексић, Душан Бајатовић, Арђенд Бајрами, Надије Бећири, Јелисавета Вељковић, Соња Влаховић, Милица Дачић, проф. др Зоран Драгишић, Владимир Ђукановић, Милан Ђурица, Нинослав Ерић, доц. др Илија Животић, Крсто Јањушевић, Александар Јовановић, мр Јадранка Јовановић, доц. др Михаило Јокић, Никола Јоловић, Шаип Камбери, Драгомир Карић, Јован Колунџија, Маријана Крајновић, Никола Лазић, др Дарко Лакетић, Јанко Лангура, Наташа Љубишић, Софија Максимовић, проф. др Владимир Маринковић, Драган Д. Марковић, Рајка Матовић, др Милорад Мијатовић, Оливера Недељковић, Снежана Пауновић, Мира Петровић, Милена Поповић, Катарина Ракић, Звонимир Стевић, Дејан Стошић, Миленка Субић, проф. др Горан Тасић, Смиља Тишма, Бојан Торбица, Србислав Филиповић, Дубравка Филиповски, Ацо Петровић, Љиљана Кузмановић-Вујаковић, Марина Мирковић, Мина Китановић, Никола Кожовић, Јелена Стевановић, Момчило Вуксановић, др Амела Лукач Зоранић и Ратко Николић.

Председник је, сагласно члану 90. став 1. Пословника, обавестио да су позвани да седници присуствују Александар Пантић и Жак Павловић, изборни чланови Високог савета судства из реда судија.

Затим је Народна скупштина наставила рад и прешла на **заједнички јединствени претрес о предлозима одлука из тачака од 4. до 9. дневног реда.**

Председник Народне скупштине је, сагласно члану 192. став 3. и члану 201, а сходно члану 157. став 2. Пословника, отворио заједнички јединствени претрес о:

**- Предлогу одлуке о избору судија који се први пут бирају на судијску функцију**,

**- Предлогу одлуке о избору члана Високог савета судства из реда судија апелационих судова**,

**- Предлогу одлуке о престанку функције јавног тужиоца у Основном јавном тужилаштву у Великој Плани,**

**- Предлогу одлуке о престанку функције председника Управног суда,**

**- Предлогу одлуке о престанку функције два члана Републичке комисије за заштиту права у поступцима јавних набавки** и

**- Предлогу одлуке о избору члана Савета гувернера Народне банке Србије**.

Предлоге одлука образложили су представници предлагача: Александар Пантић, изборни члан Високог савета судства из реда судија, народни посланик Ђорђе Дабић, члан Одбора за правосуђе, државну управу и локалну самоуправу и народни посланик др Александра Томић, председник Одбора за финансије, републички буџет и контролу трошења јавних средстава.

У заједничком јединственом претресу учествовали су народни посланици: Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Сања Јефић Бранковић, представник Посланичке групе Социјалдемократска партија Србије, мр Ђорђе Косанић, представник Посланичке групе ЈЕДИНСТВЕНА СРБИЈА (ЈС), Тома Фила, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Дејан Кесар, представник Посланичке групе „Александар Вучић - за нашу децу“, Мисала Праменковић, Владан Глишић (поводом чијег излагања су међусобно реплицирали народни посланици Дејан Кесар и Владан Глишић), Ђорђе Комленски, Марија Јевђић, Дубравка Краљ, проф. др Јахја Фехратовић, Милош Терзић, Дијана Радовић, Данијела Вељовић, Младен Бошковић, Виолета Оцокољић, Лука Кебара и Милош Банђур (након чега је председавајући др Владимир Орлић, потпредседник Народне скупштине, одредио паузу у трајању од једног часа).

После паузе, седница је настављена у 15 часова и 5 минута.

У наставку заједничког јединственог претреса учествовали су народни посланици: Адам Шукало, проф. др Марко Атлагић, Виктор Јевтовић, Маријан Ристичевић, Александар Мирковић, др Угљеша Мрдић, др Бобан Бирманчевић, Верољуб Арсић и Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“.

Затим је председавајући др Владимир Орлић, потпредседник Народне скупштине, сагласно члану 98. став 4. Пословника, закључио заједнички јединствени претрес о предлозима одлука из тачака од 4. до 9. дневног реда.

Председавајући је, сагласно члану 87. став 5. Пословника, одредио среду, 15. децембар 2021. године, са почетком у 17,00 часова, као Дан за гласање о тачкама дневног реда Дванаесте седнице Другог редовног заседања Народне скупштине Републике Србије у 2021. години.

Применом електронског система за гласање утврђено је да је у сали присутно 178 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда – ПРЕДЛОГ ЗАКОНА О ПРАВИМА КОРИСНИКА УСЛУГА ПРИВРЕМЕНОГ СМЕШТАЈА У СОЦИЈАЛНОЈ ЗАШТИТИ**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 181 присутног народног посланика, 181 је гласао за), усвојила Предлог закона о правима корисника услуга привременог смештаја у социјалној заштити, у целини.

**2. тачка дневног реда – ПРЕДЛОГ ЗАКОНА О ЗАДУЖИВАЊУ РЕПУБЛИКЕ СРБИЈЕ КОД BANCA INTESA AD BEOGRAD ЗА ПОТРЕБЕ ФИНАНСИРАЊА ПРОЈЕКТА РУМА - ШАБАЦ – ЛОЗНИЦА**

Народна скупштина је, већином гласова свих народних посланика (од 184 присутна народна посланика, 184 су гласала за), усвојила Предлог закона о задуживању Републике Србије код Banca Intesa AD Beograd за потребе финансирања Пројекта Рума - Шабац – Лозница, у целини.

**3. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ РЕПУБЛИКЕ ИНДИЈЕ О ДАВАЊУ ДОЗВОЛА ЧЛАНОВИМА ПОРОДИЦА ОСОБЉА ДИПЛОМАТСКО-КОНЗУЛАРНИХ ПРЕДСТАВНИШТАВА ЗА БАВЉЕЊЕ ПЛАЋЕНИМ ДЕЛАТНОСТИМА**

Народна скупштина је, већином гласова свих народних посланика (од 184 присутна народна посланика, 183 су гласала за, а један није гласао), усвојила Предлог закона о потврђивању Споразума између Владе Републике Србије и Владе Републике Индије о давању дозвола члановима породица особља дипломатско-конзуларних представништава за бављење плаћеним делатностима, у целини.

**4. тачка дневног реда – ПРЕДЛОГ ОДЛУКЕ О ИЗБОРУ СУДИЈА КОЈИ СЕ ПРВИ ПУТ БИРАЈУ НА СУДИЈСКУ ФУНКЦИЈУ**

Народна скупштина је, већином гласова свих народних посланика (од 185 присутних народних посланика, 185 је гласало за), усвојила Предлог одлуке о избору судија који се први пут бирају на судијску функцију, у целини.

**5. тачка дневног реда – ПРЕДЛОГ ОДЛУКЕ О ИЗБОРУ ЧЛАНА ВИСОКОГ САВЕТА СУДСТВА ИЗ РЕДА СУДИЈА АПЕЛАЦИОНИХ СУДОВА**

Народна скупштина је, већином гласова свих народних посланика (од 185 присутних народних посланика, 185 је гласало за), усвојила Предлог одлуке о избору члана Високог савета судства из реда судија апелационих судова, у целини.

**6. тачка дневног реда – ПРЕДЛОГ ОДЛУКЕ О ПРЕСТАНКУ ФУНКЦИЈЕ ЈАВНОГ ТУЖИОЦА У ОСНОВНОМ ЈАВНОМ ТУЖИЛАШТВУ У ВЕЛИКОЈ ПЛАНИ**

Народна скупштина је, већином гласова свих народних посланика (од 185 присутних народних посланика, 185 је гласало за), усвојила Предлог одлуке о престанку функције јавног тужиоца у Основном јавном тужилаштву у Великој Плани, у целини.

**7. тачка дневног реда – ПРЕДЛОГ ОДЛУКЕ О ПРЕСТАНКУ ФУНКЦИЈЕ ПРЕДСЕДНИКА УПРАВНОГ СУДА**

Народна скупштина је, већином гласова свих народних посланика (од 185 присутних народних посланика, 184 су гласала за, а један није гласао), усвојила Предлог одлуке о престанку функције председника Управног суда, у целини.

**8. тачка дневног реда – ПРЕДЛОГ ОДЛУКЕ О ПРЕСТАНКУ ФУНКЦИЈЕ ДВА ЧЛАНА РЕПУБЛИЧКЕ КОМИСИЈЕ ЗА ЗАШТИТУ ПРАВА У ПОСТУПЦИМА ЈАВНИХ НАБАВКИ**

Народна скупштина је, већином гласова свих народних посланика (од 185 присутних народних посланика, 185 је гласало за), усвојила Предлог одлуке о престанку функције два члана Републичке комисије за заштиту права у поступцима јавних набавки, у целини.

**9. тачка дневног реда – ПРЕДЛОГ ОДЛУКЕ О ИЗБОРУ ЧЛАНА САВЕТА ГУВЕРНЕРА НАРОДНЕ БАНКЕ СРБИЈЕ**

Народна скупштина је, већином гласова свих народних посланика (од 185 присутних народних посланика, 185 је гласало за), усвојила Предлог одлуке о избору члана Савета гувернера Народне банке Србије, у целини.

Затим је председник, у име народних посланика и у своје име, честитао изабраним носиоцима функција на избору и пожелео им пуно успеха у раду.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Дванаесту седницу Другог редовног заседања Народне скупштине Републике Србије у 2021. години.

Седница је закључена у 17 часова и 10 минута.

ГЕНЕРАЛНИ СЕКРЕТАР ПРЕДСЕДНИК

 Вељко Одаловић Ивица Дачић